गुबुन फारसेथिं चक्रबरटिनि उकिल सतिश मनेसिनधेआ बुंथिदोंदि जौसिन बिजिरसालिनि बिथोन बादियै बिजिरनाय खामानिया  CBI नो होवालाबानो NDPS आवथायावनो थाबाय थादों। बिथाङा बुंथिबावदों दि मिरु सोरखारआ राजपुत थैनायनि बिजिरनायखौ जौसिन बिजिरसालिनो होनांगौ आरो बेवहाय NCB जेबो मोनथाय गैया। बेल मोननायनि आरजलाइनि फिननायाव NCB आ फोरमायो दि बे बिजिरनाया आयेनबादिनो रिया आरो बिनि माखासे लोगोफोरखौ लाफानानै बिनि फंबाइ सौभिकनि सायाव जागासिनो दं। NCB आ मिथिहोबावनाय बादिब्ला जौसिन बिजिरसालिया बांसिनै नायबिजिरबावनो थाखाय CBI खौ बिथोन होदों। जुदि बेनि सायाव गोदानै माबा मोनसे फोरमान मोनबावोब्ला आगोलनि दायजों जाबसिफायालाबानो गोदानै Narcotic Drugs and Psychotropic Substances Act, 1985 खान्थिनि गेजेरजों केस रेजिसटार खालमफिननो हागोन।